אוניברסיטת מקגיל

אוניברסיטת מקגיל (באנגלית McGill)‏ היא אוניברסיטה ציבורית קנדית אשר הוקמה ב-1821 בעיר מונטריאול בפרובינציית קוויבק. היא נחשבת לאחת מאוניברסיטאות המחקר החשובות בקנדה ובעולם. היסטוריה אוניברסיטת מקגיל נקראת על שם מייסדה ג'יימס מקגיל שהיה סוחר אמיד ופוליטיקאי ממוצא סקוטי שהתגורר במונטריאול. הוא תרם את ההון הראשוני להקמתה של האוניברסיטה למרגלות הר מונט-רויאל אשר על שמו קרויה העיר. אוניברסיטת מקגיל היא בין הוותיקות בקנדה. ייסודה בשנת 1821 היה כ-46 שנים לפני ייסוד הקונפדרציה הקנדית. כאוניברסיטה דוברת אנגלית בקוויבק משכה אליה סטודנטים מהפרובינציה ומקנדה כולה, וכיום לומדים בה גם סטודנטים בינלאומיים רבים. במהלך שנות קיומה של האוניברסיטה זכו שני מרצים ועוד שישה מבין בוגריה בפרסי נובל. הפילוסוף החשוב צ'ארלס טיילור כיהן כמרצה באוניברסיטה שנים רבות. שלושה מבין ראשי הממשלה של קנדה הם בוגרי האוניברסיטה: ג'ון אבוט, וילפריד לורייה, וג'סטין טרודו וכן הפרמקולוגית פרנסיס קלסי. לאוניברסיטת מקגיל חלק חשוב ביצירתו של הוקי הקרח המודרני, ענף הספורט הלאומי החורפי הרשמי של קנדה. באוניברסיטה הוקם המועדון הראשון של הענף, וסטודנטים שלה שיחקו את המשחק הראשון המתועד באולם והגו את חוקי היסוד הראשונים של המשחק. ג'יימס נייסמית', ממציא ספורט הכדורסל, הוא בוגר של מוסד זה. לאונרד כהן בוגר מוסד זה בלימודי ספרות אנגלית. לאחר סיום התואר נרשם ללימודי משפטים במוסד אך נשר בגלל כישלון בלטינית. כיום באוניברסיטת מקגיל לומדים כ-37,888, סטודנטים מתוכם 9,000 לומדים לתארים מתקדמים, ב-40 מחלקות אקדמאיות, הנמצאות ב-11 הפקולטות של האוניברסיטה. כמעט שליש מכלל הסטודנטים שייכים לפקולטה לאמנויות, כאשר תלמידי הפקולטה למדעים, הפקולטה להנדסה ותלמידי הרפואה מהווים יחדיו 40% מהתלמידים. בשנת 1956 נוסד בית הספר למנהל עסקים של האוניברסיטה אשר מעניק היום קורסים מתקדמים ובסיסיים במנהל עסקים לכלל האוכלוסייה ובפרט לממשלה. הפקולטה לרפואה של האוניברסיטה מפעילה רשת בתי-חולים אוניברסיטאיים בעיר ונחשבת לאחד מפקולטות הרפואה היוקרתיות ביותר בצפון אמריקה. באוניברסיטה כ-75 מרכזי מחקר גדולים אשר עורכים כ-100 כנסים אקדמאים בשנה. כ-10% מהסטודנטים באוניברסיטה הם יהודים, פי 10 מאחוזם היחסי באוכלוסיית קנדה. האוניברסיטה חברה באיגוד של אוניברסיטאות חבר העמים הבריטי, בקבוצת אוניברסיטאות המחקר הקנדי U15 ובפורום מנהיגי האוניברסיטאות העולמי. לאוניברסיטה קשרי מחקר עם עשרות מוסדות מחקר בעולם, ומעודדת פעילות חילופי סטודנטים ענפה. אוניברסיטת תל אביב, האוניברסיטה העברית ואוניברסיטת בן-גוריון מקיימות חילופי סטודנטים וקשרי מחקר קבועים עם אוניברסיטת מקגיל. פקולטות ובתי ספר הפקולטה למדעי החקלאות והסביבה הפקולטה לאמנויות הפקולטה לרפואת שיניים הפקולטה לחינוך הפקולטה להנדסה הפקולטה למשפטים הפקולטה למנהל עסקים ע"ש דסאוטלס הפקולטה לרפואה ומדעי הבריאות הפקולטה למוזיקה ע"ש שוליך בית הספר למדעי הדתות הפקולטה למדעים בית הספר לאדריכלות בית הספר למדעי המחשב בית הספר למידענות בית הספר לתזונה אנושית בית הספר לניהול קמעונאי בית הספר למדיניות ציבורית ע"ש מקס בל בית הספר לריפוי בעיסוק בית הספר לסיעוד ע"ש אינגרם בית ספר לעבודה סוציאלית בית הספר לתכנון ערים בית הספר לאיכות הסביבה ע"ש ביילר המכון ללימודי האסלאם דירוגים דירוג בין-לאומי דירוג שאנגחאי: מקום 70 (2023) Times Higher Education: מקום 49 (2024) דירוג QS לאוניברסיטאות: מקום 30 (2024) דירוג אזורי – קנדה דירוג שאנגחאי: מקום 3 (2023) Times Higher Education: מקום 3 (2024) דירוג QS לאוניברסיטאות: מקום 2 (2024) קישורים חיצוניים אתר האינטרנט הרשמי של אוניברסיטת מקגיל (באנגלית) אוניברסיטת מקגיל, ברשת החברתית פייסבוק אוניברסיטת מקגיל, ברשת החברתית X (טוויטר) אוניברסיטת מקגיל, ברשת החברתית אינסטגרם אוניברסיטת מקגיל, באתר אנציקלופדיה בריטניקה (באנגלית)